Paşa Kərimov

**Paşa Əli oğlu Kərimov** () — filologiya elmləri doktoru, ədəbiyyat tarixinin tədqiqatçısı, mətnşünas alim, AMEA Əlyazmalar İnstitutunun icraçı direktoru, Azərbaycan Yazıçılar Birliyinin üzvü, UNESKO-nun Dünya yaddaşı proqramı üzrə Azərbaycan Milli Komitəsinin sədr müavini

## Həyatı
Paşa Kərimov 10 fevral 1959-cu ildə Bakı şəhərində anadan olmuşdur. Azərbaycan Dövlət Universitetinin (indiki Bakı Dövlət Universiteti) Filologiya fakültəsini bitirib. 1982-ci ildən Əlyazmalar İnstitutunda işləyir. 1991-ci ildə "Əlican Qövsi Təbrizinin "Divan"ının tekstoloji tədqiqi və elmi-tənqidi mətni" mövzusunda namizədlik, 2012-ci ildə isə "XVII əsr anadilli Azərbaycan lirikası" mövzusunda doktorluq dissertasiyası müdafiə etmişdir. 1999–2003-cü illərdə institutun elmi katibi işləmişdir. 2003–2011-ci illərdə elmi işlər üzrə direktor müavini vəzifəsində çalışmışdır. 2011-ci ilin 1 noyabrından AMEA Əlyazmalar İnstitutunun direktor vəzifəsini icra edib. 2014–2021-ci illərdə direktor müavini, 2015–2021-ci illərdə həm də "Multidistiplinar əlyazmalar və çap kitabları" şöbəsinin müdiri vəzifəsində çalışıb. 2021-ci il Noyabr ayından Əlyazmalar İnstitutunun icraçı direktorudur. AMEA Əlyazmalar İnstitutunun nəzdindəki 7213.01-"Dinşünaslıq" üzrə birdəfəlik ixtisaslaşdırılmış dissertasiya şurasının sədridir. Azərbaycan Tərcümə Mərkəzinin elmi şurasının, Nizami adına Milli Ədəbiyyat Muzeyinin elmi şurasının, Respublika Elmi Tədqiqatlari Əlaqələndirmə Şurasının Filologiya Problemləri Üzrə Elmi Şurasının, Milli Təhsil Muzeyi qiymətləndirmə şurasının üzvüdür. "Azərbaycan","Multikulturalizm", "Filologiya məsələləri", "Əlyazmalar Yanmır", Əlyazmalar İnstitutunun "Elmi əsərlər" jurnalının redaksiya heyətinin üzvüdür. 1998-ci ildən Azərbaycan Yazıçılar Birliyinin üzvüdür. Klassik ədəbi abidələrimizin filoloji və tekstoloji araşdırılması və nəşrə hazırlanması işi ilə məşğul olur. İlk dəfə olaraq XVI–XVII əsr Azərbaycan şairlərindən Qövsi Təbrizi, Mürtəzaqulu xan Şamlu, Vəhid Qəzvini, Sadiq bəy Əfşar, Yusif bəy Ustaclu və b. türkcə divanlarını, XIX əsr şairi Mirzə İsmayıl Qasirin şeirlərini və bir sıra başqa abidələrimizi çap etdirmişdir. Azərbaycan tarixində əhəmiyyətli rola malik bir çox əlyazmaların AMEA Əlyazmalar institutuna gətirilməsinə nail olub.

2016–2017-ci tədris illindən AMEA Əlyazmalar İnstitutunun magistrlarına "Yazılı abidələrin nəşri problemləri" mövzusunda mühazirələr deyir. Dahi Şairimiz Əli Kərimin oğludur. Fizika-riyaziyyat elmləri doktoru, Professor Azər Kərimovun qardaşıdır.

Ankara, Daşkənd, Kabil, Məzari-Şərif, Herat, Aşqabad, Təbriz, İslamabad və digər şəhərlərdə keçirilən beynəlxalq konfranslarda, 2011-ci ildə Heydər Əliyev Fondunun prezidenti, Azərbaycanın birinci xanımı Mehriban Əliyevanın təşəbbüsü ilə Vatikan və Romada təşkil olunmuş Azərbaycan Mədəniyyəti Günlərində iştirak etmişdir. 2009-cu ildə bir il müddətinə Prezident təqaüdçüsü olmuş, 2010-cu ildə AMEA Rəyasət Heyətinin Fəxri Fərmanı ilə təltif edilmişdir.

2012-ci ildə Türk Ədəbiyyatı Vəqfinin təsis etdiyi "Türk ədəbiyyatına xidmət baratı" mükafatına layiq görülmüşdür. Azərbaycan Respublikası Prezidenti Cənab İlham Əliyevin 3 noyabr 2015-ci il tarixli sərəncamı ilə Azərbaycan elminin inkişafında xidmətlərinə görə "Tərəqqi" medalı ilə təltif olunub. 2017-ci il mart ayının 1-də baş tutmuş İqtisadi Əməkdaşlıq Təşkilatı-nın 13-cü sammitində Paşa Kərimov bu təşkilatın "Elm və texnologiya" nominasiyası üzrə mükafatına layiq görülüb. Mükafatı alimə Pakistanın Baş naziri Məhəmməd Nəvaz Şərif təqdim edib.

25 yanvar 2024-cü ildə Bakı şəhərində vəfat etmişdir.

## Filmoqrafiya

## Yaradıcılığı

### Monoqrafiyaları
# Əlican Qövsi Təbrizi "Divanı"nın tekstoloji tədqiqi. Bakı, Nurlan, 2005
# Qövsi Təbrizi "Divan" (elmi-tənqidi mətn) Bakı, Nurlan, 2006
# XVII əsr Azərbaycan lirikası. Bakı, Nurlan, 2011
# XVII əsr Azərbaycan poeziyası. Bakı, Nurlan, 2012
# Sadiq bəy Sadiqinin türkdilli yaradıcılığı. Bakı. Elm və təhsil, 2013

### Tərtib etdiyi kitablar
# Əli Kərim. Qayıt. Şeirlər və poemalar. Bakı, Yazıçı, 1983
# Mirzə İsmayıl Qasir. Şeirlər. Bakı, Yazıçı, 1983
# "Keçmişimizdən gələn səslər". (V buraxılış) Bakı, Elm, 1987
# Əli Kərim. Seçilmiş əsərlər. (I–II cildlər) Bakı, Azərnəşr, 1991
# Məhəmməd Əmin Rəsulzadə. Əsrimizin Səyavuşu. Bakı, Gənclik, 1991
# Əli Kərim. Mavi nəğmənin sahilində. Bakı, Yazıçı, 1991
# Hacı Zeynalabdin Tağıyev. Bakı, Şuşa, 1993
# Neyləyim, şeirlə dərd söyləyirəm. Bakı, Yurd, 1999
# Tibet İncili və ya insan oğullarından ən yaxşısı müqəddəs İssanın həyatı. Bakı, Mütərcim, 2002
# "Azərbaycan əlyazma kitabı tarixi" fənnindən xüsusi kurs proqramı. Bakı, Nurlan, 2002
# Əli Kərim. Seçilmiş əsərləri. Bakı, Lider, 2004
# Tibet İncili. İstanbul, İtil, 2004
# Qövsi Təbrizi. "Divan". Bakı, Nurlan, 2005
# Qövsi Təbrizi. Seçilmiş əsərləri. Bakı, Lider, 2005
# Mürtəzaqulu xan Şamlu. Bakı, Nurlan, 2006
# Nəcəfqulu bəy Şeyda. Şeirlər. Bakı, Nurlan, 2006
# XVII əsr Azərbaycan lirikası (Antologiya). Bakı, Nurlan, 2008
# Vəhid Qəzvini. Divan. Bakı, Nurlan, 2009
# Sadiq bəy Əfşar. Şeirlər. Bakı, Nurlan, 2010
# Təsir Təbrizi. Türkcə şeirlər. Bakı, Nurlan, 2011
# Sadiq bəy Əfşar. Türkcə məktublar. Bakı, Elm və təhsil, 2012
# Yusif bəy Ustaclu. Divan. Bakı, Elm və təhsil, 2012
# Əliabbas Müznib. Natəvan Xurşidbanu. Bakı, Elm və təhsil, 2012
# Əli Kərim. Seçilmiş əsərləri. (I cild). Bakı, Şərq və Qərb, 2013
# Əli Kərim. Seçilmiş əsərləri. (II cild). Bakı, Şərq və Qərb, 2014
# Nəcəfqulu bəy Şeyda. "Gülşəni-maarif" təzkirəsi. Bakı, Şərq və Qərb, 2014
# Məhtimqulu Fəraqi. Divan. Tərtib və ön söz Bakı:"Elm və təhsil",2015 744s. İ. Osmanlı ilə
# Mirzə Baxış Nadimin "Seçilmiş əsərləri". "Alatoran", 2018. R. Kərimov ilə
# İbrahim Tahir qarabaği. Ömər Xəyyam rubailərindən tərcümələr. Bakı: "Elm və təhsil" 2019. Sevər Cabbarli ilə
# Cahana sığmaz Nəsimi (Qəzəllər). Bakı: Azərbaycan Dövlət Tərcümə Mərkəzi, 2019
# Mirzə Baxış Nadim. Seçilmiş əsərləri (2-ci kitab). Bakı: Alatoran, 2020. R. Kərimov ilə

### Məqalələri
# Misilsiz maddi-mənəvi xəzinə, nüfuzlu elmi tədqiqat mərkəzi
# Heydər Əliyev və Əlyazmalar institutu
# Əhməd Cəmil poeziyası ilə yeni görüş
# Əsərləri ilə yaşayan unudulmaz ədib
# Şair, alim və rəssam Sadiq bəy Əfşar məktubları:tariximizə dair mühüm ştrixlər2
# Şair, alim və rəssam Sadiq bəy Əfşar məktubları:tariximizə dair mühüm ştrixlər1
# Vaqif İbrahimi unutmamışam
# Klassik irsimizdən: İbrahim Tahir tərcümələrinin nəşri
# Nadir şahın tariximizə işıq salan məktubları
# Ədəbi irsimizin dəyərli səhifəsi – İbrahim Tahir yaradıcılığı
# Mənəvi-mədəni irs xəzinəmizin dəyərli inciləri
# Mir Möhsün Nəvvabın poeziyası
# Şüarımız birdir: İlham Əliyevlə irəli!
# Məxtumqulu Fəraqi və xvııı əsrdə Oğuz türklərinin ədəbiyyatı
# Abbasqulu ağa Bakıxanovun əlyazma irsi
# Hürufi şairi Süruri və onun yeni əldə edilmiş divanı
# Mirzə Saleh Təbrizi və onun yeni əldə edilmiş divanı
# Klassiklərimizin elmi tərcümeyi-halına doğru
# Səməd Vurğun və Məhəmmədhüseyn Şəhriyar
# Əliabbas Müznibin "Türkcə qəzəllər" antologiyası
# İbrahim Tahirin əsərlərinin ilk nəşri
# Yazıçı təxəyyülü və oxucu qavramı	
# Qulam Məmmədli təzkirəsinin ilk nəşri
# Üzeyir Hacıbəylinin şəxsi arxivinin təsviri
# Şah Təhmasiblə Sultan Süleyman Qanuni arasındakı mənzum yazışma haqqında qeydlər
# Nəsimi ardıcılı Heyrətinin divanının yeni tapılmış əlyazma nüsxəsi barədə
# İbrahim Tahirin Xəyyamdan tərcümələri
# Filologiya elmində Turxan Gəncəyi zirvəsi
# Məhəmməd Füzuli adına Əlyazmalar İnstitutu 70 yaşında — Yubiley yazısı
# "Bu isimdə bir can…" və yaxud vətəni sevməyin şərtəri
# Klassik poeziyamızda qocalıq mövzusu
# Əlyazmalar İnstitutunun yeni tapıntıları
# Ədəbiyyatımız zaman və şəxsiyyət işığında
# Fərid Ələkbərli: dəyərli alim və insan
# XVII əsr Səfəvilər tarixinə dair anadilli diplomatik sənəd: Qəsri-Şirin sülh müqaviləsi
# Cəlil Məmmədquluzadənin naməlum məktubu
# Əli Kərim poeziyasında XX əsrin böyük elmi kəşflərinin əksi — Əli Kərim-90
# Xaqani Şirvani — Şərq intibahının görkəmli nümayəndəsi
# Anadilli ədəbiyyatımızın möhtəşəm abidəsi — "Şühədanamə"
# [Əli Kərim yaradıcılığında psixologizm](http://www.azyb.az/admin/media/files/1620251776-jurnal03_Layout%201%20(1).pdf)
# [Azərbaycan şairi Bəsiri və onun ədəbi irsi](http://www.azyb.az/admin/media/files/1612671636-jurnal01_Layout%201%20(1).pdf)
# Mirə Baxış Nadim haqqında yeni məlumatlar
# Nəsiminin böyük tədqiqatçısı
# Mir Fəttah Marağayi
# Vaqif İbrahim sədaqəti
# Bərqi görünür küfr ilə iman arasında
# Cənublu Sabirin naməlum şeirləri
# Mirzə Mehdi xan Astrabadinin "İnşa" əsəri
# Cəlil Məmmədquluzadənin şəxsi arxivi ictimai fikir tariximizin öyrənilməsi baxımından dəyərli mənbədir
# "Nəş'ə Təbrizi"
# Cavad xanın qardaşı Fəthəli bəy Hali Gəncəvi və onun poetik yaradıcılığı
# Cavad xanın qardaşı Fəthəli bəy Hali Gəncəvi və onun poetik yaradıcılığı (2-ci hissə)
# Xoca Əhməd Yəsəvi yaradıcılığı və Azərbaycan ədəbiyyatı
# "Qurbani" dastanının İstanbul çapı…
# Həsən bəy Zərdabinin Bakı Şəhər Dumasındakı fəaliyyətinə dair tədqiqat
# XVII Əsrdə Azərbaycan-Özbək Ədəbi Əlaqələri 
# Əlyazmalar institutunun nəşrləri (2015) — 1
# Əlyazmalar institutunun nəşrləri (2015) — 2
# Əlyazmalar institutunun nəşrləri (2016)
# Sadiq Bəy Əfşarin Türkcə Məktublari
# Əhmədi Təbrizinin "Yusif Və Züleyxa" Poemasi
# "Azərbaycan"-köhnə dost
# Yusif haqqında ilk Türk dastanı
# Qazi Bürhanəddin şeirlərinin mövzu dairəsi və bədii ifadə vasitələri
# Vəhid Qəzvini yaradıcılığının mövzu dairəsi və janr xüsusiyyətləri
# Qövsi Təbrizi yaradıcılığının tədqiqi və nəşri tarixi barədə
# Nəsimi əsərlərinin əlyazmaları və nəsimişünaslıq problemləri
# XVIII əsr Azərbaycan şairi Nəşə Təbrizi və onun türkdilli ədəbi irsi
# Professor Cahangir Qəhrəmanovun nəsimişünaslıq fəaliyyəti
# Əlyazmalar İnstitutu dünyanın ən zəngin mənəvi xəzinələrindən biridir
# Klassik yazılı abidələrimizin fədakar tədqiqatçısı
# Nəsimişünaslığa yeni baxış 
# Məhtimqulu Fəraqi və Azərbaycan
# Real fakta və sənədə əsaslanaq — Bir daha Həsən bəy Zərdabinin doğum tarixi barədə
# [Об азербайджанской тюркоязычной литературе XVII века](http://www.safarabdulloh.kz/img/books/iran-name/Iran-Name%203-4%20(39-40)%202016%20%20verstka.pdf)
# Бакинские Рукописи Дивана Махтумгули Фраги
# Грани большого таланта
# Книга о погибших за веру
# Гюльшани-маариф
# Великий суфий
# XVII. yüzyıl Azerbaycan li̇ri̇k şi̇i̇ri̇ne halk edebi̇yatının etki̇si̇ 
# Ali Şir Nevayi ve XVII. yüzyıl Azerbaycan li̇ri̇k şi̇i̇ri̇ 
# Saib-i Tebrizî ve XVII. Yüzyıl Azerbaycan Lirik Şiirinde Hind Üslubu 
# The Takbeyt Genre in the Azerbaijani Turkish Literature of the 17th Century
# About the recently discovered Istanbul. edition of the epos "Gurbani

### Müsahibələr
# В некоторых источниках о Садиги говорят как об очень строптивом, непримиримом человеке 
# Məşədi İbad "Tarixi-Nadir
# Nəsiminin Suriyanın döyüş bölgəsindəki məzarı
# Nəsiminin Avropa və Şərq poeziyasına böyük təsiri olub 
# Рукописи не горят…
# От Адама До Султана. В Рукописях — История Человечества. 
# Генеалогия в древних свитках
# Заместитель директора Института рукописей НАН Паша Керимов об уникальных литературных памятниках и их транслитерации
# "Xəmsə"nin ən qədim əlyazması 1318-ci ilə aiddir
# Əlyazmaları Şərqdən Qərbə daşıyan missionerlər idi
# AMEA Əlyazmalar İnstitutunun 2021-ci il üçün hesabatı
# Hər yazılan tarix olmasa da…

### Aşkarladığı, surətlərini əldə etdiyi əlyazmalar
# ABŞ-nin Merilend ştatının Baltimor şəhərindəki Volters İncəsənət Muzeyində saxlanılan 15-ci əsr osmanlı şairi Ətainin Nizami Gəncəvinin təsiri ilə türkcə yazdığı "Miniatürlü xəmsə" əsəri
# Almaniyada yaşayan soydaşımız Məhəmmədəli Hüseyninin köməyi ilə Şah İsmayıl Xətainin xətt nümunələri
# Almaniyada yaşayan soydaşımız Məhəmmədəli Hüseyninin köməyi ilə, adı indiyədək ədəbiyyat tariximizə düşməmiş Abdulla Bərqi Xoyinin şerləri
# Ağqoyunlular və Səfəvilər dövründə yaşamış (XV–XVI əsrdə) Azərbaycan şairi Əhməd Şövqi Təbrizinin lirik şeirləri toplusu divanının Ankara Milli Kitabxanasında saxlanan nüsxəsi
# XV- XVI əsrlərdə yaşamış Azərbaycan şairi Sürurinin şeirlər toplusu-divanının İstanbulun Süleymaniyyə və Manisa şəhər kitabxanalarında saxlanan əlyazmaları
# XIX əsr Azərbaycan ədəbiyyatının görkəmli nümayəndəsi Seyid Əbülqasim Nəbatinin Təbriz Mərkəzi Kitabxanasında saxlanan anadilli "Divanı"
# Təbriz Mərkəzi Kitabxanasından XIX əsrdə yaşamış Güney Azərbaycan şairi Sabit Əndəbilinin lirik şeirlər divanı
# Перевод произведения Михаила Лермонтова на азербайджанский язык Перевод произведения Михаила Лермонтова на азербайджанский язык
# XIX əsrin sonu-XX əsrin əvvəllərində yaşamış Azərbaycan şairi Molla Əli Talibinin divanı
# Paris Milli Kitabxanasında saxlanan Azərbaycan tarixinə, mədəniyyətinə dair 200-dən artıq materialın surətləri, elektron variantları
# Filologiya üzrə fəlsəfə doktoru Raqub Kərimov ilə birgə Mirzə Baxış Nadimin iki əlyazma şeir toplusu
# Almaniyada yaşayan həmvətənimiz Məhəmmədəli Hüseyninin köməyi ilə Şah İsmayıl Xətainin nəvəsi İbrahim Cahinin şeirlər toplusu divanının surəti
# Ankara Milli Kitabxanasından yaradıcılığında Nəsiminin güclü təsiri olan, XVI əsrdə yaşamış osmanlı şairi Heyrəti divanının surəti
# Ankara Milli Kitabxanasından böyük Azərbaycan şairi İmadəddin Nəsiminin anadilli divanının iki nüsxəsinin surəti
# Ankara Milli Kitabxanasından Şah İsmayıl Xətainin və onun oğlu I Şah Təhmasibin ana dilində yazdıqları şeirləri
# Tehranın Məclis kitabxanasından Osmanlı şairlərinin şeirlərindən ibarət bir əlyazma məcmuəsinin surəti
# Ankara Milli Kitabxanasından Məhəmməd Füzulinin oğlu Fəzlinin iki qəzəli, bir təkbeyti, iki misrası
# Əbdürrəhim Şirvaninin Tehranın Məclis kitabxanasında saxlanan Əfşarlar dövrünə aid türk dilinin leksika və qrammatikasından bəhs edən "Kitabi-məzhər əttürki" əsərinin surəti
# Tehranın Məclis kitabxanasından Səfəvilər dövründə yaşamış təbrizli Azərbaycan şairi Heydərinin farsca əsərlər külliyatının surəti
# Tehranın Məclis kitabxanasından osmanlı şairi Tacəddin İbrahim Əhmədinin "İsgəndərnamə" poemasının surəti
# Tehranın Məclis Kitabxanasından "Lüğəte-Nemətullah" əsərinin surəti
# Rusiya Elmlər Akademiyası Dağıstan Elmi Mərkəzinin Etnoqrafiya və Arxeologiya İnstitutunun kitabxanasından Dağıstan və Şirvan tarixinə dair Azərbaycan dilində yazılmış "Kitabi-nəsəbnameyi-ümərayi-Qaytaq" əsərinin əlyazmasının surəti
# İstanbulun Topqapı Sarayı Muzeyindən XVII–XVIII əsrlərdə yaşamış Nəşə Təbrizinin divanının surəti
# Tehranın Mulis kitabxanasından böyük Azərbaycan şairi İmadəddin Nəsiminin anadilli divanının – lirik şeirlər toplusu nüsxəsinin surəti
# Tehranın Məclis Kitabxanasından XVIII əsr Azərbaycan şairi Mir Fəttah Marağayinin anadilli şeirlərinin surəti
# Tehranın Məclis Kitabxanasından XIV–XV əsrlərdə yaşamış görkəmli tarixçi alim Əhməd ibn Məhəmməd ibn Ərəbşahın (1392–1450) Əmir Teymurun hakimiyyətinə həsr olunmuş "Əcaib əl-məqdur" əsərinin Seyid Hüseyn adlı şəxs tərəfindən dilimizə tərcüməsinin surəti
# Tehranın Məclis Kitabxanasından orta əsrlərin görkəmli alimi Carullah Əllamə Zəməxşərinin "Müqəddimətül-ədəb" əsərinin türk dilinə tərcüməsinin əlyazmasının surəti
# Tehranın Məclis Kitabxanasından türk mənşəli alim Əbu Nəsr İsmayıl Həmmadın "Tacü l-lüğa və sihahil-ərəbiyyə" əsərinin türk dilinə tərcüməsinin əlyazmasının surəti
# Məşhədin Astane-Qüdse-Rəzəvi kitabxanasından Orta Asiyanın böyük alimi Əbu Əli ibn Sinaya həsr edilmiş "Qisseyi-Əbu Əli Sina" adlı əsərin surəti
# Böyük Azərbaycan şairi İmadəddin Nəsimi divanının-lirik şeirlər toplusunun Ankaranın Milli Kitabxanasında saxlanan iki əlyazma nüsxəsinin sürəti
# Ankara Milli Kitabxanasından böyük Azərbaycan şairi İmadəddin Nəsiminin anadilli divanının naməlum əlyazma nüsxəsinin surəti
# XIII əsrdə yaşamış Azərbaycan şairi Əlinin "Qisseyi-Yusif" poemasının Moskva Dövlət Universitetinin Beynəlxalq Əlaqələr fakültəsinin nadir kitablar fondunda saxlanan əlyazmasının surəti
# "Aşıq Qurbani" dastanının 1880-ci ildə İstanbulda nəşr edilmiş 40 səhifədən ibarət nüsxəsi
# Paris Milli Kitabxanasından XVII əsrdə yaşamış, adı ədəbiyyat tariximizə düşməmiş Azərbaycan şairi Zövqinin anadilli lirik şeirlər toplusu — divanının surəti
# ABŞ-nin Kaliforniya Universitetinin kitabxanasından Nəsimi ardıcılı, hürufi şair Sürurinin anadilli divanının avtoqraf nüsxəsinin surəti
# XIX əsrdə yaşamış Azərbaycan ədibi Əbdürrəzzaq Məftun Dünbülinin "Nigaristani-Dara" təzkirəsinin Tehran Universiteti Kitabxanasında saxlanan əlyazmasınn elektron surəti
# İstanbulun Süleymaniyyə Kitabxanası və Tehran Milli Kitabxanasından XV–XVI əsrlərdə yaşamış Azərbaycan şairi Məhəmməd Bəsirinin lirik şeirlər toplusu — divanının avtoqraf nüsxələri
# İstanbulun Süleymaniyyə kitabxanasının Fatih qismindən XV əsrdə yaşamış Azərbaycan şairi, Qaraqoyunlu dövlətinin hökmdarı Cahanşah Həqiqinin (1405–1467) "Şeirlər toplusu – "Divan"ının"əlyazma surəti
# Tehranda yaşayan ədəbiyyat tədqiqatçısı Firuz Rifahi Ələmdarinin yardımı ilə XVI əsr Azərbaycan şairi Yusif bəy Ustaclunun Tehran Universitetinin Mərkəzi Kitabxanasında saxlanan anadilli "Divan"ının surəti
# Şəmsəddin Şəmsi və ya Dərviş Şəmsi adı ilə tanınmış, XV–XVI əsr Azərbaycan şairinin "Dəh Mürğ" (On quş) poemasının 5 müxtəlif əlyazma nüsxəsi
# Paris Milli kitabxanasından "Əsli və Kərəm" ("Hekayəti Kərəm" adı ilə) və "Aşıq Qərib" ("Aşıq Qərib və Şahsənəm xanım" adı ilə) dastanlarımızın XIX əsrdə ərəb qrafikası ilə yazıya alınmış variantlarının surətləri
və s.
50-dən çox kitabın redaktoru, 150-ə yaxın məqalə, 400-ə yaxın elmi-kütləvi məqalənin müəllifidir, 10-dan çox məqaləsi xarici ölkələrdə çap edilmişdir.

## Mükafatları
* 1999 —  Yazıçılar üçün nəzərdə tutulmuş Azərbaycan Respublikası Prezidentinin 6 aylıq fərdi təqaüdü
* 2001 —  Azərbaycan Yazıçılar Birliyinin "Tofiq Bayram" adına mükafatı
* 2010 —  Azərbaycan Milli Elmlər Akademiyasının "Fəxri Fərmanı"
* 2012 —  Türk Ədəbiyyatı Vəqfinin "Türk ədəbiyyatına xidmət baratı" mükafatı
* 03.11.2015 —  Azərbaycan Respublikasının "Tərəqqi" medalı
* 01.03.2017 —  İqtisadi Əməkdaşlıq Təşkilatının Elm və Texnologiya nominasiyası üzrə mükafatı
* 11.02.2019 —  Azərbaycan Milli Elmlər Akademiyasının Məhəmməd Füzuli adına Əlyazmalar İnstitutunun "Fəxri Fərmanı"
* 19.06.2019 —  Serbiya Kral Akademiyasının təsis etdiyi "İvo Andriç" medalı
* 13.01.2020 —  Azərbaycan Milli Elmlər Akademiyasının Humanitar və İctimai Elmlər Bölməsinin Fəxri Fərmanı
* 2022 —  Azərbaycan Milli Elmlər Akademiyasının "Fəxri Fərmanı" (ikinci dəfə)
* 2023 —  Əlişir Nəvai adına Daşkənd Dövlət Özbək Dili və Ədəbiyyatı Universitetinin təsis etdiyi "Əlişir Nəvai Medalı"

## Beynəlxalq Seminar, Simpozium və Konfraslarda iştirakı
* -2010 Həcc səfərləri tarixi mövzusunda Beynəlxalq elmi konfransı
* -2011 Roma və Vatikanda Azərbaycan mədəniyyəti günləri
* 
# 2012-Ali Emiri Efendi'ye Saygı Günleri
# 2017-Məhəmmədhüseyn Şəhriyar yaradıcılığına həsr olunmuş beynəlxalq konfrans
# 2019-Ortaq tarix, mədəniyyət, təhsil və sivilizasiyalar simpoziumu
# 2019-Uluslararası Türk Dünyası Kültür Elçileri: Kadı Burhaneddin Sempozyumu
* 
# 2014-Məxtimqulu Fəraqinin 290 illik yubileyi münasibətilə beynəlxalq konfrans
# 2014-Türkmənistan mədəniyyəti günləri
* -2016 Əlişir Nəvainin 575 illik yubileyi ilə əlaqədar beynəlxalq simpozium
* -2017 Saib Təbrizinin yaradıcılığına həsr olunmuş beynəlxalq konfrans
* -2017 İqtisadi Əməkdaşlıq Təşkilatının 13-cü sammiti
* -2019 Qabdulla Tukayın anadan olmasının 133 illik yubileyi münasibətilə Ana dili günü
* -2019 Nəsiminin anadan olmasının 650 illiyinə həsr edilmiş elmi simpozium

## İstinadlar

## Xarici keçidlər

# http://www.pashakerimov.com
# http://ayb.az/index.php/4xeber/2769-paşa-kərimov-55.html
# http://aztc.gov.az/az/posts/id:85
# http://aztc.gov.az/az/posts/id:350